**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**«......» .......... 2023 թվականի N ...-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2016 ԹՎԱԿԱՆԻ ՍԵՊՏԵՄԲԵՐԻ 15-Ի N 951 -Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Համաձայն «Նորմատիվ իրավական ակտերի մասին» օրենքի 33-րդ և 34-րդ հոդվածների` Հայաստանի Հանրապետության կառավարությունը ***որոշում է․***

1. Հայաստանի Հանրապետության կառավարության 2016 թվականի սեպտեմբերի 15-ի «Ժամանակավոր տեղավորման կենտրոնում տեղավորման անհնարինության դեպքում` կենսաապահովման հիմնական կարիքները հոգալու հնարավորություն չունեցող ապաստան հայցողներին դրամական օգնություն տրամադրելու կարգը սահմանելու մասին» N 951-Ն որոշման մեջ կատարել հետևյալ փոփոխությունները՝

 1) Որոշման 3-րդ կետում, որոշմամբ սահմանված հավելվածի 1-ին կետում և դիմումի ձևում՝ «Հայաստանի Հանրապետության տարածքային կառավարման և զարգացման նախարարության միգրացիոն պետական» բառերը փոխարինել «Հայաստանի Հանրապետության ներքին գործերի նախարարության միգրացիայի և քաղաքացիության» բառերով․

 2) ուժը կորցրած ճանաչել որոշմամբ սահմանված հավելվածի 7-րդ, 8-րդ և 18-րդ կետերը․

 3) որոշմամբ սահմանված հավելվածի 17-րդ կետից հանել «, իսկ դրա անհնարինության դեպքում` կանխիկ, ապաստան հայցողին առձեռն հանձնելու միջոցով:» բառերը․

4) որոշմամբ սահմանված հավելվածի 20-րդ կետի 1-ին ենթակետը շարադրել հետևյալ նոր խմբագրությամբ՝

«1) նրա՝ Հայաստանի Հանրապետությունում ապաստան ստանալու մասին դիմումը ծառայության կողմից մերժվել է՝ «Փախստականների և ապաստանի մասին» Հայաստանի Հանրապետության օրենքով նախատեսված արագացված ընթացակարգով, կասեցվել է կամ կարճվել»:

  2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

|  |  |
| --- | --- |
|  |  |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **ՎԱՐՉԱՊԵՏ Ն. ՓԱՇԻՆՅԱՆ**

«\_\_\_»\_\_\_\_\_\_\_\_\_\_\_ 2023թ.

 ք.Երևան